Praia de Traba

A praia de Traba é un areal situado no lugar de Boaño, na parroquia de Traba, no concello coruñés de Laxe; atópase delimitada pola Punta Arnao (sur) e pola Punta Traba (norte). Conta cunha lonxitude de 2.650 m.Lonxitude do areal na páxina web "Camiños dos Faros" . A Lagoa de Traba atópase na parte posterior do sistema dunar.

Por esta praia pasa a 4ª etapa da ruta de sendeirismo do Camiño dos Faros.

 Ecoloxía 
O lugar onde se atopa a praia é de grande interese ecolóxico e atópase catalogado como espazo natural protexido por resolución 10/01/1990 da Consellería de Ordenación do Territorio e Obras Públicas da Xunta de Galicia co nome de Espazo natural da Lagoa e Dunas de Traba.

A lagoa formouse pola formación dunha barreira de dunas entre o mar e os regatos que nel abocaban. Entre a fauna da lagoa salientan garzas, parrulos, gaivotas. A mesma atópase arrodeada dun mesto canival, mais posúe un observatorio de aves.

Os fortes ventos da zona fan avanzar o sistema dunar cara a lagoa, polo que esta vaise reducindo.

 Historia 
Existiu no lugar unha poderosa familia nobre, os Traba, que tomou o nome dun castelo, hoxe non localizado, na parroquia homónima.Paulo Martínez, Toponimia da comarca de Bergantiños (2009) Desta familia descenden moitas das sonadas liñaxes da nobreza galega, coma os Moscoso, os Andrade, os Mariñas ou os Montaos.

Os Condes de Traba, con Froila Vermúdez coma primeiro membro da liñaxe, controlaron parte da costa de Galiza na Alta Idade Media. Pedro Froilaz, seu fillo, foi o primeiro personaxe en asinar coma Conde de Galiza.

A orixe do topónimo podería estar no substantivo latino tabula (táboa, referido neste caso á chaira cadrada onde se atopa a vila).Artigo no Portal das Palabras da RAG.

No ano 2000 ocorreu en Galicia a catástrofe do Prestige, onde se verteron ao mar toneladas de combustíbel. A praia de Traba foi unha das máis afectadas polo chapapote.

 Lendas 
Unha lenda di que cando Santiago Apóstolo estaba a predicar por estas terra, os moradores dunha vila chamada de Vilaverde desouviron as palabras deste, polo que a aldea se afundiu na lagoa para sempre.Tania Carreira Rial: Lenda na páxina web Costa da Morte de Galicia  .

O val onde se atopa a praia e mais a lagoa cércase por varios outeiros coma o da Torre da Moa (241 m.), onde hai un castro e restos romanos e medievais. Coma ocorre en practicamente todos os castros galegos, abundan as lendas dos mouros.

Galería de imaxes

 Notas 

Véxase tamén
Outros artigos
 Camiño dos Faros
 Praia dos Cristais
 Praias da provincia da Coruña
 Casa de Traba

 Ligazóns externas 
 Praia en Guía de viaxe  .
 Praia nas Guías Masmar .

Traba
Traba
Categoría:Camiño dos Faros